༈ངོ་ཁྲོ་རབ་འབྱམས་པ་དབང་ཕྱུག་དཔལ་ནི། དྲུང་རིན་པོ་ཆེ་སྐུ་ཆུང་ངུ་དུས་ངོ་ཁྲོར་ཕེབས་པ་ན་ཞབས་ལ་གཏུག། གསེར་མདོག་ཅན་དུ་སློབ་གཉེར་གྱིས་ཤོག་སྩལ་བས་བྱོན་ཏེ་པཎ་ཆེན་ཤཱཀ་མཆོག་པ་བསྟེན་ཏེ་གསུང་རབ་མཐའ་དག་བདེ་བླག་ཏུ་ཁོང་དུ་ཆུད། བེར་ཅན་སོགས་ཆོས་སྐྱོང་རྣམས་རྒྱུན་པར་ཞལ་གཟིགས། རྟག་ཏུ་འཁྲུལ་ཞིག་ཆེན་པོར་བཞུགས། མཚུར་ཕུའི་ཆོས་འཆད་མཛད་དེ་ནང་དོན་གྱི་འགྲེལ་བ་སོགས་བསྟན་བཅོས་ཀྱང་དུ་མ་མཛད། སློབ་མའང་གཞག་བླ་མ་ཀུན་དགའ་དཔལ་དང་། གཡམ་བཟང་སྤྱན་སྔ། བླ་མ་གྲུ་བཞི་པ་དང་། བླ་མ་ཚེ་དབང་རྒྱ་མཚོ། རྗེ་བློ་གྲོས་དབང་ཕྱུག་སོགས་དུ་མ་བྱོན་ནོ། །